সমকামিতা
বাংলা সমকামিতা শব্দটির গঠন সংস্কৃত-সঞ্জাত। সংস্কৃত শব্দ ‘সম’-এর অন্যতম অর্থ সমান অথবা অনুরূপ এবং ‘কাম’ শব্দের অন্যতম অর্থ যৌন চাহিদা, রতিক্রিয়া তথা যৌন তৃপ্তি। অতঃপর এই দুই শব্দের সংযোগে উৎপন্ন সমকামিতা শব্দ দ্বারা অনুরূপ বা সমান বা একই লিঙ্গের মানুষের (বা প্রাণীর ক্ষেত্রে অন্য প্রাণীর) প্রতি যৌন আকর্ষণকে বোঝায়।
কামোদ্দীপক
আফ্রোদিজিয়াক শব্দটির উৎপত্তি গ্রীক ἀφροδισιακόν (উচ্চারণঃ আফ্রোদিজিয়াকন) থেকে যার অর্থ যৌন বা কামজ। আবার "আফ্রোদিজিয়াকন" এসেছে "আফ্রোদিজিওজ" থেকে যার অর্থ দেবী আফ্রোদিতের অধিকারভূক্ত বা তার সাথে সম্পর্কযুক্ত হওয়া। আফ্রোদিতে গ্রীক পুরাণে বর্ণিত ভালোবাসার দেবী।